M e s t s k á    č a s ť   B r a t i s l a v a  -  N o v é   M e s t o

Materiál na rokovanie							
Miestneho zastupiteľstva
dňa 12.01.2012

Návrh 
na odpredaj trafostanice ZSE a.s., Bratislava

Predkladá :							Materiál obsahuje :
Ing. Róbert Molnár						1. Návrh uznesenia
Riaditeľ EKO-podniku VPS				2. Dôvodovú správu
								3. Text materiálu
								4. Znalecký posudok

Spracovateľ :							Stanovisko právnej skupiny : 
Ing. Róbert Molnár						- nie je potreba právneho	
Riaditeľ EKO-podniku VPS				  posúdenia

Január 2012

Návrh uznesenia

Miestne zastupiteľstvo

s c h v a ľ u j e

odpredaj trafostanice ZSE a. s., Bratislava 

a/ bez pripomienok

b/ s pripomienkami

Dôvodová správa

VN prípojka, Trafostanica a NN rozvody (energetické dielo) boli vybudované v roku 2005 v rámci rekonštrukcie lanovej dráhy (LD) Železná studnička – Kamzík. Od roku 2008 je tento majetok zverený EKO podniku VPS.
Na trafostanicu sú v súčasnosti pripojené tri odberné miesta – horná stanica LD, dolná stanica LD a bufet p. Jurištu na hornej stanici. Plánovaný je tu aj odber el. energie pre hotelový komplex s reštauráciou Snežienka Resorts, lyžiarske zariadenia (vlek, zasnežovanie...). Celé energetické dielo je nadimenzované na tento odber. Z hľadiska spotreby el. energie a tým súvisiacich nákladov tvorí spotreba LD – hornej a dolnej stanice cca ½ celkového odberu. Zvyšok tvoria straty a spotreba bufetu. Po dobudovaní plánovaných odberných miest sa spotreba tretích subjektov niekoľkonásobne zvýši, čo sa premietne aj do nákladov na prevádzku LD. Nakoľko nevlastníme licenciu na predaj el. energie, tretím subjektom musíme fakturovať el. energiu na úrovni našich nákladov – teda podľa toho čo platíme ZSE Energia, a.s., t.j. bez zisku, pričom musíme znášať všetky fakturačné náklady, náklady na revízie, údržbu a prevádzku energetického diela. Všetky tieto náklady, vrátane nákladov na elektrickú energiu dodávanú tretím subjektom musíme čerpať z nášho rozpočtu. 

Na základe uvedeného navrhujeme odpredaj energetického diela spoločnosti ZSE, a.s.. Zmenu odberu z veľkoodberu na úrovni VN na dva maloodbery na úrovni NN. Meranie spotreby na úrovni NN je zabezpečené aj v súčasnosti, pričom momentálne slúži len ako informatívne a fakturačné, takže odpredaj energetického diela a zmena odberu si nevyžaduje žiadne technické úpravy a investície.

Dňa 27.10.2011 sme požiadali ZSE, a.s. o odkúpenie trafostanice na Kamzíku. ZSE, a.s., je ochotná odkúpiť trafostanicu za 20% jej hodnoty podľa znaleckého posudku (vyjadrenie v prílohe). 

výhody riešenia:
- zníženie celkovej spotreby o straty a odbery tretích subjektov
- zníženie rozpočtovej položky na elektrickú energiu útvaru Lanová dráha
- zníženie nákladov na revízie, údržbu a obsluhu
- zníženie nákladov na rezervovanú kapacitu (teraz musíme platiť min. 100kW z dôvodu transformátora nadimenzovaného na plánované odbery) 
- prenesenie zodpovednosti za prevádzku na prevádzkovateľa distribučnej sústavy (živelné pohromy, trestná činnosť, vandalizmus... zariadenie nie je poistené!!!)
- zníženie rozpočtovej položky na odpisy 
- možnosť pripojenia ďalších odberateľov bez nutnosti budovať duplicitne ďalšie takéto zariadenie, alebo bez zaťažovania nášho rozpočtu v prípade napojenia na v súčasnosti náš rozvod
- tým pádom zníženie investičných nákladov potenciálnym subjektom, ktoré by prispeli k rozvoji lokality
- získanie 20% zo súčasnej ceny energetického diela
- možnosť šetrenia el. energie (napríklad po zateplení budov, výmene okien a inštalácii vykurovania) s efektom na znižovania nákladov
- zníženie režijných nákladov (náklady – na odpočty, fakturáciu)
- zníženie  nákladov na overovanie určených meradiel (fakturačných elektromerov) 

nevýhody riešenia:
- nie sú známe